钦定古今图书集成/明伦汇编/闺媛典/第228卷 > 何永芳继妻史氏
## 钦定古今图书集成/明伦汇编/闺媛典/第228卷 > 何永芳继妻史氏

按《雄县志》：“史氏，何永芳继妻。永芳为大中丞思之孙，
侍御玉德之子。虽贵介，值焚劫后，家计中落，赖氏内
助之贤，而名阀之规模不失。年二十四，夫亡，抚诸孤，
爱均力竭。及长，嫁女娶妇，备极经营。无何，男妇长幼
七人相继殁。氏乃择贤以良策为仲子立后，割腴田
二顷，以分宗族，课五岁嗣孙成立。”